ג'נט אביעד

ג'נט אביעד (נולדה כ-ג'נט לוזי קופלר ב-1943 בפילדלפיה, פנסילבניה) היא סוציולוגית ואשת חינוך ישראלית, ילידת ארצות הברית, שכיהנה כמרצה בכירה בבית הספר לחינוך של האוניברסיטה העברית בירושלים ונמנתה עם מנהיגי תנועת שלום עכשיו. היא עסקה גם כן בפעילות פילנתרופית בתחום קידום החינוך בתפקיד מנהלת השלוחה הישראלית של הקרן הקנדית צ'ארלס ואנדראה ברונפמן, שנקראה "קרן קרב", ופעלה עד סגירתה בשנת 2015.

==ביוגרפיה==
ג'נט אביעד נולדה בשם ג'נט לוזי קופלר למשפחה יהודית בעיר פילדלפיה בארצות הברית, כילדה אמצעית בין שלושה ילדים. אביה, אבוט קופלר, יליד סקוטלנד, היה בעל חנות לרהיטים, ואמה הייתה אליזבת לבית רוזנפלד, ילידת ארצות הברית. האם עמדה בעבר בראש רשת בתי הספר אורט באזור פילדלפיה.
אביעד סיימה בשנת 1963 לימודים במכללת בארנרד ואחר כך באוניברסיטת קליפורניה בסנטה ברברה.

היא עלתה לישראל בשנת 1972 עם בעלה השני, פרופ' תומאס פ. או'די, סוציולוג של הדת, ממוצא אירי-אמריקאי קתולי, שכיהן כפרופסור אורח באוניברסיטה העברית בירושלים. בהמשך נישואיהם התפרקו, והיא התאזרחה בישראל יחד עם בנם, מיכאל. היא עבדה כמרצה בכירה בבית הספר לחינוך של האוניברסיטה העברית בירושלים ובשנת 1978 נמנתה עם מייסדיה של תנועת שלום עכשיו.
ג'נט אביעד הייתה חברה במועצת המנהלים של המרכז הישראלי לחדשנות בחינוך.
היא פרסמה ספרים ומאמרים בתחום הסוציולוגיה של הדת ובתחום החינוך.
אביעד ידועה גם כן כמנהלת השלוחה הישראלית של התוכנית קרב לקידום החינוך במסגרת קרן מיסודם של צ'ארלס ואנדראה ברונפמן. שפעלה בישראל עד שנת 2015.

===חייה הפרטיים===
ג'נט אביעד הייתה נשואה שלוש פעמים: בעלה הראשון היה שיינדלין, השני היה תומאס פ. או'די, אבי בנה, מיכאל תומאס אביעד. אחר כך היא הייתה בת זוגו של חוקר הספרות והפילוסוף מנחם ברינקר עד יום מותו בשנת 2016.
בנה
מיכאל אביעד (יליד 1969) הגיע בצעירותו לכותרות, כשבשנת 2002 בימי האינתיפאדה השנייה התראיין בכתבות באנגלית בעת שהשתתף כחייל בפעילות לשחרור בני הערובה בכנסיית המולד בבית לחם. הוא הקים יחד עם אשתו את המגזין A Sweet Life שהוקדש להתמודדות עם הסוכרת.

==מבחר פרסומים==
* 1968 - Sociology of Religion - יחד עם תומאס פ. אודיי
* 1983 - Return to Judaism. Religious Renewal in Israel
* 1989 - עיונים בחינוך היהודי כרך ד, עריכה יחד עם אבי כצמן
* Studies in Jewish Education IV: Curriculum and the teaching of Hebrew
* Religion and Politics in Israel, עם דניאל אלעזר - בספר . Religion and Politics in the Middle East 1981 בעריכת Michael Curtis

==קישורים חיצוניים==

* [https://jewschool.com/2017/11/80584/israelis-rising-up-remembering-with-yuli-tamir-and-janet-aviad/ באתר jewschool על פעילותה בתנועת שלום עכשיו]
* [https://peacenow.org/WP/wp-content/uploads/Janet-Aviad.pdf דבריה אחרי רצח רבין]
* [https://ejewishphilanthropy.com/tall-oaks-from-little-acorns-grow/ על קרן קרב ותרומתה של ג'נט אביעד]
* [https://jwa.org/weremember/bronfman-andrea הספד לאנדראה ברונפמן - מאת ג'נט אביעד בארכיב הנשים היהודיות 2016]
* [https://www.geni.com/people/Abbott-Koffler/6000000075264224874 באתר הגנאלוגי geni]
* [https://www.sun-sentinel.com/news/fl-xpm-1999-01-31-9901310252-story.html הודעה על מות אמה, אליזבת קופלר לבית רוזנפלד] South Florida Sun Sentinel 2000

קטגוריה:סוציולוגיות ישראליות
קטגוריה:סוציולוגים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:סגל האוניברסיטה העברית בירושלים: חינוך
קטגוריה:אמריקאים ישראלים
קטגוריה:חברי שלום עכשיו
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1970
קטגוריה:עולים בשנות ה-1970
קטגוריה:בוגרות אוניברסיטת קליפורניה בסנטה ברברה
קטגוריה:בוגרי אוניברסיטת קליפורניה בסנטה ברברה
קטגוריה:ישראליות שנולדו ב-1943
קטגוריה:ישראלים שנולדו ב-1943